આ યુવકો કડી પાસેના કરેણ ગામના હોવાનું જાણવા મળી રહ્યું છે. જેઓ પરિવાર સાથે રોજગારી માટે અમદાવાદમાં આવ્યાં હતાં. મળતી માહિતી મુજબ આજે આ યુવકોએ દેશી દારુ પીધો હતો. જોકે, આ દારુ ઝેરી હોવાથી તેમની તબીયત અચાનક જ લથડી હતી અને તાત્કાલિક તેમને સોલા સિવિલ હોસ્પિટલમાં સારવાર માટે ખસેડાયાં હતાં. લઠ્ઠાકાંડ જેવી આ ઘટનાની જાણ થતાં ક્રાઈમબ્રાંચના જેસીબી જે.કે.ભટ્ટ સહિતનો પોલીસ કાફલો સોલા સિવિલ હોસ્પિટલમાં દોડી આવ્યો હતો.